  Анжелика Тихонова корреспондент Глаз ёросысь Пӧжы гуртын (Золотарёво) шаертодонъя «Истоки» музейлэн инъетаз уйпал удмуртъёслэн сям-йылолъёссыя музей усьтӥзы. Со сярысь ивортодэтъя «Удмуртия» агентстволэн корреспондентэзлы «Истоки» музейлэн кивалтӥсез, «Музей обрядов» ӵектослэн авторез Антонида Бёрдова вераз. Милям гуртын вань пересьёсмы, кудъёсыз тодо на крезьёсты. Фольклоръя «Пестро саес» калык коллективмы но вань. Отчы но арлыдо кышномуртъёс, воргоронъёс ветло. Пересьёсмы вань бере, «Пестро саесмы» вань, пиналъёсмы вань, нош егитъёс уг ни тодо со сям-йылолъёсты шуыса лыдэ басьтыса, преемственность поколений мед луоз шуыса, мед со мыноз азьлань-азьлань шуыса, ми тани таӵе ӵектос гожтӥм Антонида Бёрдова, «Музей обрядов» ӵектослэн авторез 2020-тӥ арын ӵектос «Культурная мозаика Удмуртии» элькун конкурсын 270 сюрс манетлэсь трос коньдон утӥз Музейлы ужъюртысь одӥг залэз висъязы. Отысь борддоръёсты тупатъязы, буязы, удмурт пужыос, удмурт гуртысь урамез суредазы. Валтӥсез – ужамы интыысь калыкез кыскыны кулэ вал. Гуртын улӥсьёс со кулэ шуыса мед валалозы шуыса, тужгес но егитъёс, пиналъёс. Милям пӧрмиз Антонида Бёрдова, «Музей обрядов» ӵектослэн авторезПиналъёс гуртысь гуртэ экспедициен ветлӥзы, пересьёсын пумиськылӥзы, сям-йылолъёс сярысь материалъёс гожтӥзы. Собере со сям-йылолъёсты егитъёсын, озьы ик арлыдоосын, пуктӥзы, видеое гожтӥзы. Оглом куать сям-йылолъёсты люказы: турнаны потон, ӟазег сиён, сюан, пинал пыртон, армие келян, Вожодыр Со сяна, гуртысь ик нылкышноос 16 удмурт дӥсьёс вуризы. Нош воргоронъёс вашкала тӥрлыкъёсъя 10 выль арбериос лэсьтӥзы, кылсярысь, киын бергатон вуко, кусо. Соосты музей залазы нимаз-нимаз, котькуд сям-йылоллы тупатыса, интыязы. Антонида Бёрдовалэн кылъёсызъя, музеязы трос гинэ вашкала арбериоссы, лыктӥсьёслэн соосты кутылэмзы, исамзы потэ, но уг яра. Табере сыӵе луонлык кылдӥз. Выль вурем дӥсьёсты дӥсяны, выль лэсьтэм тӥрлыкъёсты кутылыны лэзёзы. Калык лыктӥз ке, ми со тӥрлыкъёсты но сётом, дӥсялом, сюан ке, сюан дӥсялом. Куноосты сям-йылолъёсты возьматонэ кыском. <…> Кин ке быгатӥзы ке пересьёс, кышноос лыктыны, соос но пыриськозы, ӧз ке, ми асьмеос, музейын ужасьёс, соосты пӧрмытом, рольёс сётом, видео сям-йылолъёсты возьматом но соосын шудом-пыриськом Антонида Бёрдова, «Музей обрядов» ӵектослэн авторезКуноос понна ӝӧк но дасялозы. Турын-куарен чаен, удмурт сиён-юонъёсын куноятозы.  Тодэ вайытом, 7-тӥ южтолэзе Можга ёросысь Кватчи гуртын «Кватчи табань» шулдыръяськон ортчоз.  Тегъёс: Музей Удмуртия йӧскалыклулчеберет удмуртъёс йылолъёс Глазёрос  